НАРЕДБА за изменение и допълнение на Наредба № 42 от 2004 г. за въвеждане на Международната статистическа класификация на болестите и проблемите, свързани със здравето – десета ревизия (обн., ДВ, бр. 111 от 2004 г.; изм. и доп., бр. 103 от 2012 г.)

Издадена от министъра на здравеопазването, обн., ДВ, бр. 75 от 9.09.2014 г.
§ 1. Заглавието на наредбата се изменя така:
 "Наредба за въвеждане на класификационни статистически системи за кодиране на болестите и проблемите, свързани със здравето, и на медицинските процедури".
 § 2. (В сила от 1.01.2015 г. - ДВ, бр. 75 от 2014 г.) В чл. 1 се правят следните изменения и допълнения:

 1. В ал. 1 в края на текста се поставя запетая и се добавя "както и адаптиран вариант на Австралийската класификация на медицинските процедури – българска ревизия, съгласно приложение № 1а".

 2. В ал. 2 думите "се прилага" се заменят с "и адаптираният вариант на Австралийската класификация на медицинските процедури – българска ревизия, се прилагат", а думите "приложение № 1" се заменят с "приложения № 1 и 1а".
§ 3. Създава се приложение № 1а към чл. 1, ал. 1 (ще се обнародва като притурка на ДВ).
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 4. Наредбата е съгласувана с Националния статистически институт.
 § 5. В срок до 30 ноември 2014 г. директорът на Националния център за обществено здраве и анализи издава азбучен указател за работа с адаптирания вариант на Австралийската класификация на медицинските процедури – българска ревизия.
§ 6. Параграф 2 влиза в сила от 1 януари 2015 г.
 § 7. Приложение № 1а към чл. 1, ал. 1 се обнародва като притурка на "Държавен вестник".